
[bookmark: _Toc166074551]ส่วนที่ 1: บทนำ
[bookmark: _Hlk146885534]	ตลาดหลักทรัพย์แห่งประเทศไทย (“ตลาดหลักทรัพย์ฯ”) ได้สนับสนุนการพัฒนาผลิตภัณฑ์ที่มีสินทรัพย์อ้างอิงต่างประเทศอย่างต่อเนื่อง โดยครอบคลุมผลิตภัณฑ์หลายประเภท ได้แก่ ตราสารแสดงสิทธิในหลักทรัพย์ต่างประเทศ (“DR”) กองทุนรวมอีทีเอฟ (“ETF”) และ ใบสําคัญแสดงสิทธิอนุพันธ์ (“DW”) เพื่อเพิ่มทางเลือกและเปิดโอกาสให้ผู้ลงทุนไทยสามารถเข้าถึงการลงทุนในหลักทรัพย์ที่มีสินทรัพย์อ้างอิงต่างประเทศได้สะดวกยิ่งขึ้น
	ในเดือน พฤษภาคม 2569 ที่ผ่านมา ตลาดหลักทรัพย์ฯ ได้เปิดรับฟังความคิดเห็นเกี่ยวกับการขยายเวลาซื้อขายช่วงกลางคืนสำหรับ DW และ ETF ซึ่งผู้ให้ความเห็นส่วนใหญ่เห็นด้วยกับการขยายเวลาดังกล่าว และปัจจุบันตลาดหลักทรัพย์ฯ อยู่ระหว่างการเตรียมความพร้อมเพื่อเปิดให้บริการต่อไป
	อย่างไรก็ดี เวลาทำการซื้อขายของตลาดหลักทรัพย์ฯ ยังเริ่มต้นช้ากว่าตลาดหลักทรัพย์ชั้นนำหลายแห่งในภูมิภาคเอเชีย ขณะที่ผลิตภัณฑ์ที่มีสินทรัพย์อ้างอิงในภูมิภาคเอเชียมีสัดส่วนประมาณร้อยละ 50 ของผลิตภัณฑ์ที่อ้างอิงหลักทรัพย์ต่างประเทศทั้งหมด ส่งผลให้ผู้ลงทุนไม่สามารถตอบสนองต่อความเคลื่อนไหวของตลาดอ้างอิงในช่วงต้นวันได้อย่างทันท่วงที และอาจจำกัดประสิทธิภาพในการบริหารความเสี่ยงและปรับพอร์ตการลงทุนให้สอดคล้องกับภาวะตลาด
	ดังนั้น เพื่อเพิ่มประสิทธิภาพและความสามารถในการแข่งขันของตลาดทุนไทย ตลาดหลักทรัพย์ฯ จึงเสนอให้ขยายเวลาเปิดซื้อขายช่วงเช้าสำหรับ DR DW และ ETF ที่มี Underlying ต่างประเทศ (Global Products) โดยให้สามารถซื้อขายได้ตั้งแต่ 8.00 น. จากเดิมเวลา 10.00 น. เพื่อให้ช่วงเวลาซื้อขายสอดคล้องกับตลาดอ้างอิงในต่างประเทศมากยิ่งขึ้น
	การขยายเวลาซื้อขายดังกล่าวคาดว่าจะช่วยเพิ่มประสิทธิภาพในการลงทุน สนับสนุนสภาพคล่อง และช่วยให้ผู้ลงทุนสามารถตอบสนองต่อสถานการณ์ตลาดได้อย่างทันท่วงที รวมทั้งเป็นการเตรียมความพร้อมของโครงสร้างพื้นฐานตลาดทุนไทยให้สามารถรองรับพัฒนาการของตลาดทุนโลก ซึ่งมีแนวโน้มขยายช่วงเวลาการให้บริการซื้อขายมากขึ้น
	ในการนี้ ตลาดหลักทรัพย์ฯ ขอเปิดรับฟังความคิดเห็นจากผู้มีส่วนเกี่ยวข้องต่อแนวทางการปรับปรุงหลักเกณฑ์ดังกล่าว เพื่อให้ได้ข้อมูลที่เป็นประโยชน์ต่อการพิจารณาปรับปรุงหลักเกณฑ์ให้มีความเหมาะสมต่อไป โดยท่านสามารถให้ความเห็นหรือข้อเสนอแนะเพิ่มเติมต่อตลาดหลักทรัพย์ฯ ได้ตั้งแต่บัดนี้จนถึงวันที่ 14 กันยายน 2569 ทางช่องทาง https://forms.cloud.microsoft/r/X2qBU6HDpR
ทั้งนี้ หากมีข้อสงสัยเพิ่มเติม สามารถติดต่อสอบถามได้ที่ฝ่ายพัฒนาผลิตภัณฑ์ตราสารทุน สายงานการตลาด Email: CashProductDepartment@set.or.th





[bookmark: _Toc166074552]ส่วนที่ 2: ประเด็นรับฟังความคิดเห็น 
การขยายเวลาซื้อขายสำหรับผลิตภัณฑ์ที่มี Underlying ต่างประเทศ (Global Products)
เพื่อเพิ่มประสิทธิภาพในการลงทุน สนับสนุนสภาพคล่อง และช่วยให้ผู้ลงทุนสามารถตอบสนองต่อสถานการณ์ตลาดได้อย่างทันท่วงที รวมทั้งเป็นการเตรียมความพร้อมของโครงสร้างพื้นฐานตลาดทุนไทยให้สามารถรองรับพัฒนาการของตลาดทุนโลก ซึ่งมีแนวโน้มขยายช่วงเวลาการให้บริการซื้อขายมากขึ้น ตลาดหลักทรัพย์ฯ เสนอให้ขยายเวลาทำการซื้อขายสำหรับ DR DW และ ETF ที่มี Underlying ต่างประเทศ (Global Products)
โดยกำหนดช่วงเวลาซื้อขายช่วงกลางวัน (Day Trading Session) เวลา 8.00 - 16.30 น. (จากเดิม 10.00 - 16.30 น.) และคาดว่าจะเริ่ม Pre-open ตั้งแต่เวลา 7.50 น. ทั้งนี้ ระยะเวลาที่เหมาะสมจะพิจารณาให้สอดคล้องกับระบบงานและแนวทางปฏิบัติที่เกี่ยวข้อง
	ตลาดหลักทรัพย์ฯ จะพิจารณาปรับปรุงหลักเกณฑ์และแนวทางปฏิบัติที่เกี่ยวข้องเพื่อรองรับการขยายเวลาซื้อขายดังกล่าวตามความเหมาะสม เช่น การปรับปรุงช่วงเวลาการออกข่าวหลักทรัพย์ การแจ้งข่าวแก่ผู้ลงทุน เป็นต้น
โดยสามารถสรุปเวลาทำการซื้อขายของผลิตภัณฑ์ DR DW และ ETF ที่มี Underlying ต่างประเทศ (Global Products) ได้ดังนี้
· ช่วงกลางวัน (Day Trading Session) เวลา 8.00 – 16.30 น. (จากเดิม 10.00 – 16.30 น.) สำหรับผลิตภัณฑ์ที่มี Underlying ต่างประเทศ (Global Products)
· ช่วงกลางคืน (Night Trading Session) เวลา 19.00 – 02.45 น. (คงเดิม) สำหรับผลิตภัณฑ์ที่มี Underlying ต่างประเทศ (ในกลุ่มประเทศยุโรปและสหรัฐอเมริกา)





[bookmark: _Toc17367064][bookmark: _Toc166074553]ส่วนที่ 3: แบบรับฟังความคิดเห็น
ท่านสามารถแสดงความคิดเห็นบนแบบรับฟังความคิดเห็นนี้หรือผ่านทางลิงค์แบบฟอร์มออนไลน์นี้ :  https://forms.cloud.microsoft/r/X2qBU6HDpR
1. ข้อมูลทั่วไป
	ชื่อ-นามสกุล
	

	บริษัท
	
	(ชื่อย่อ
	 )

	ตำแหน่ง
	

	โทรศัพท์
	

	อีเมล
	


	สถานะของผู้ให้ข้อคิดเห็น (ตอบได้มากกว่า 1 ข้อ)
		บริษัทหลักทรัพย์
		ผู้ลงทุนบุคคล

		ผู้ลงทุนสถาบัน
		อื่น ๆ (ระบุ)........................................


ตลาดหลักทรัพย์ฯ จะเก็บรวบรวม ใช้ และเปิดเผยข้อมูลส่วนบุคคลของท่าน โดยมีวัตถุประสงค์เพื่อการรับฟังความคิดเห็น การติดต่อ และดำเนินการอื่นใดที่จำเป็นที่เกี่ยวข้องกับการรับฟังความคิดเห็นดังกล่าว โดยข้อมูลส่วนบุคคลของท่านจะได้รับความคุ้มครองภายใต้คำประกาศเกี่ยวกับความเป็นส่วนตัวของกลุ่มตลาดหลักทรัพย์ฯ ศึกษารายละเอียดเพิ่มเติมได้จาก https://www.set.or.th/th/privacy-notice
2. ความคิดเห็น (หากท่านเห็นด้วยเป็นอย่างอื่น หรือไม่เห็นด้วย โปรดระบุเหตุผล)
การขยายเวลาซื้อขายสำหรับผลิตภัณฑ์ที่มี Underlying ต่างประเทศ (Global Products)
	 เห็นด้วย
	


	 เห็นด้วย แต่รายละเอียดเป็นอย่างอื่น
	(รายละเอียดและโปรดระบุเหตุผล)



	 ไม่เห็นด้วย
	(รายละเอียดและโปรดระบุเหตุผล)



	ข้อเสนอแนะอื่น: 



โปรดส่งความเห็นของท่านกลับมาที่ CashProductDepartment@set.or.th ภายในวันที่ 14 กันยายน 2569 
ตลาดหลักทรัพย์ฯ ขอขอบพระคุณในความคิดเห็นและข้อเสนอแนะของท่านมา ณ โอกาสนี้

